SEIKO EPSON CORPORATION
LICENČNÁ ZMLUVA NA SOFTVÉR

DÔLEŽITÉ! POZORNE SI PREČÍTAJTE TÚTO LICENČNÚ ZMLUVU NA SOFTVÉR. Počítačový softvérový produkt, písma a/alebo údaje, vrátane všetkých sprievodných vysvetľujúcich písomných materiálov (ďalej len Softvér) môže nainštalovať len držiteľ licencie (Vy), a to pod podmienkou, že súhlasíte s podmienkami a ustanoveniami spoločnosti SEIKO EPSON CORPORATION (ďalej len EPSON) stanovenými v tejto zmluve. Inštaláciou alebo používaním Softvéru súhlasíte so všetkými podmienkami a ustanoveniami stanovenými v tejto zmluve. Túto zmluvu si pozorne prečítajte pred inštaláciou alebo začatím používania Softvéru. Ak nesúhlasíte s podmienkami a ustanoveniami tejto zmluvy, nesmiete Softvér inštalovať ani používať.

1. Licencia. Spoločnosť EPSON a jej dodávatelia vám poskytujú osobnú, neexkluzívnu, bezodplatnú, nesublicencovateľnú licenciu na inštaláciu a používanie Softvéru, a to na ktoromkoľvek počítači alebo počítačoch, ktoré budete používať priamo alebo prostredníctvom siete. Ďalší používatelia počítačov pripojených k sieti môžu používať Softvér za predpokladu, že a) zabezpečíte, že všetci takíto používatelia súhlasia s podmienkami a ustanoveniami tejto zmluvy a sú nimi viazaní, b) zabezpečíte, že všetci takíto používatelia používajú Softvér len spoločne s počítačmi a v súvislosti so sieťou, ktorej sú súčasťou, c) odškodníte a uchováte spoločnosť EPSON a jej dodávateľov od všetkých škôd, strát, nákladov a záväzkov, ktoré môžu spoločnosti EPSON alebo jej dodávateľom vzniknúť ako dôsledok toho, že títo používatelia nebudú dodržiavať a vykonávať podmienky a ustanovenia tejto zmluvy. Taktiež môžete zhotovovať kópie Softvéru za účelom zálohovania a archivácie za predpokladu, že poznámka o autorských právach sa na záložnú kópiu skopíruje ako celok. Pojem Softvér sa vzťahuje aj na softvérové súčasti, médiá, všetky kópie, ktoré si zhotovíte, na akékoľvek inovácie, upravené verzie, aktualizácie, pridané časti a kópie Softvéru, na ktorý vám spoločnosť EPSON alebo jej dodávatelia udelili licenciu. Spoločnosť EPSON a jej dodávatelia si vyhradzujú všetky práva neudelené v tejto zmluve.

2. Ďalšie práva a obmedzenia. Súhlasíte s tým, že Softvér nebudete upravovať, prispôsobovať ani prekladať. Zdrojový kód Softvéru nesmiete spätne rozkladať, spätne kompilovať, disasemblovať ani ho nesmiete inak skúmať. Softvér nesmiete zdieľať, prenajímať, zaťažovať, sublicencovať ani požičiavať. Môžete však preniesť všetky svoje práva na používanie Softvéru na inú fyzickú alebo právnickú osobu za predpokladu, že na takúto osobu prenesiete túto zmluvu, Softvér, vrátane všetkých kópií, aktualizácií a predchádzajúcich verzií, a neponecháte si žiadne kópie, vrátane kópií uložených v počítači. Niektoré štáty a právne systémy však neumožňujú obmedzenie alebo limitovanie prenosu Softvéru, čiže uvedené obmedzenia sa na vás nemusia vzťahovať.

3. Vlastníctvo. Právny nárok, vlastnícke práva a práva duševného vlastníctva vo vzťahu k Softvéru a jeho kópiám zostávajú spoločnosti EPSON alebo jej dodávateľom. Nevzniká prenos právneho nároku ani vlastníckych práv vo vzťahu k Softvéru na vás a táto licencia sa nesmie považovať za predaj žiadnych práv na Softvér. Softvér je chránený japonským zákonom o autorských právach a ustanoveniami medzinárodných dohôd o autorských právach, ako aj inými zákonmi a dohodami o duševnom vlastníctve. Softvér nesmiete kopírovať iným spôsobom, ako umožňuje táto zmluva. Taktiež súhlasíte s tým, že neodstránite ani nepozmeníte žiadne informácie o autorských právach a poznámky o vlastníctve na žiadnej z kópií Softvéru.

4. Ochrana a zabezpečenie. Súhlasíte s tým, že vynaložíte čo najväčšie úsilie a podniknete všetky primerané kroky na ochranu Softvéru tak, aby sa zaručilo, že k nemu nebudú mať prístup neoprávnené osoby, a že sa nevykoná žiadna neoprávnená kópia, publikovanie, zverejnenie ani distribúcia softvéru. Uznávate, že Softvér obsahuje cenné a dôverné informácie a obchodné tajomstvá, ktorých neoprávnené používanie alebo kopírovanie je škodlivé pre spoločnosť EPSON a jej dodávateľov, a že máte záväzok zachovávania dôvernosti vo vzťahu k takýmto cenným informáciám a obchodným tajomstvám.

5. Obmedzená záruka. Ak ste Softvér získali na médiu od spoločnosti EPSON alebo predajcu, spoločnosť EPSON zaručuje, že na médiu, na ktorom je Softvér zaznamenaný, sa nevyskytnú chyby vo výrobe a na materiáloch za normálneho používania počas 90 dní od dátumu dodania. Ak sa médium vráti spoločnosti EPSON alebo predajcovi, od ktorého bolo získané, do 90 dní od dátumu dodania, a ak spoločnosť EPSON určí, že médium je chybné, za predpokladu, že médium nebolo vystavené zlému zaobchádzaniu, neoprávnenému alebo nesprávnemu používaniu alebo používaniu v poškodenom zariadení, spoločnosť EPSON vymení médium na základe vrátenia softvéru, vrátane všetkých kópií alebo jeho častí, spoločnosti EPSON. VŠETKY IMPLIKOVANÉ ZÁRUKY NA MÉDIUM, VRÁTANE IMPLIKOVANÝCH ZÁRUK OBCHODOVATEĽNOSTI A VHODNOSTI NA KONKRÉTNY ÚČEL, SÚ OBMEDZENÉ TRVANÍM VÝSLOVNEJ ZÁRUKY UVEDENEJ VYŠŠIE.

Uznávate a súhlasíte s tým, že Softvér používate na vlastné riziko. SOFTVÉR JE POSKYTOVANÝ „TAK AKO JE“, BEZ ZÁRUKY AKÉHOKOĽVEK DRUHU. SPOLOČNOSŤ EPSON ANI JEJ DODÁVATELIA NERUČIA A NEMÔŽU RUČIŤ ZA VÝKON ALEBO VÝSLEDKY, KTORÉ MÔŽETE DOSIAHNUŤ POUŽÍVANÍM SOFTVÉRU. VYŠŠIE UVEDENÉ PREDSTAVUJE VÝHRADNÉ A VÝLUČNÉ NÁPRAVY ZA PORUŠENIE ZÁRUKY ZO STRANY SPOLOČNOSTI EPSON A JEJ DODÁVATEĽOV. OKREM UVEDENEJ OBMEDZENEJ ZÁRUKY NEPOSKYTUJE SPOLOČNOSŤ EPSON ANI JEJ DODÁVATELIA ŽIADNU ZÁRUKU, VÝSLOVNÚ ANI IMPLIKOVANÚ, VO VZŤAHU K DODRŽIAVANIU PREDPISOV, OBCHODOVATEĽNOSTI ALEBO VHODNOSTI NA AKÝKOĽVEK KONKRÉTNY ÚČEL. Niektoré štáty a právne systémy neumožňujú vylúčenie implicitných záruk alebo obmedzenie trvania implicitnej záruky, čiže uvedené obmedzenia sa na vás nemusia vzťahovať. Táto záruka vám poskytuje určité zákonné práva. Môžete mať ďalšie práva, ktoré sa líšia v závislosti od jednotlivých štátov alebo právnych systémov.

SPOLOČNOSŤ EPSON ANI JEJ DODÁVATELIA NIE SÚ V ŽIADNOM PRÍPADE ZODPOVEDNÍ, ČI UŽ TÁTO ZODPOVEDNOSŤ MÁ VYPLÝVAŤ ZO ZMLUVY, PORUŠENIA PRÁVA (VRÁTANE ZANEDBANIA), VYMEDZENEJ ZODPOVEDNOSTI, PORUŠENIA ZÁRUKY, NESPRÁVNEJ INTERPRETÁCIE ALEBO INÉHO, ZA ŽIADNE PRIAME, NÁSLEDNÉ, NÁHODNÉ ANI ZVLÁŠTNE ŠKODY, VRÁTANE STRATY ZISKU ALEBO ÚSPOR, A TO ANI V PRÍPADE, ŽE SPOLOČNOSŤ EPSON, JEJ DODÁVATELIA ALEBO ZÁSTUPCOVIA BOLI UPOZORNENÍ NA MOŽNOSŤ TAKÝCHTO ŠKÔD, ANI ZA ŽIADNY NÁROK TRETEJ STRANY. Niektoré štáty a právne systémy však neumožňujú vylúčenie alebo obmedzenie náhodných, následných alebo zvláštnych škôd, čiže uvedené obmedzenia sa na vás nemusia vzťahovať.

6. Ukončenie. Bez toho, aby boli dotknuté akékoľvek ďalšie práva spoločnosti EPSON, platnosť tejto zmluvy sa automaticky skončí v prípade, že nebudete postupovať v súlade s jej podmienkami. Túto zmluvu môžete taktiež kedykoľvek ukončiť odinštalovaním a zničením Softvéru a všetkých jeho kópií.

7. Obmedzenie exportu. Súhlasíte s tým, že nebudete prenášať, exportovať ani reexportovať Softvér, ani žiadne údaje alebo informácie, ktoré ste získali od spoločnosti EPSON, ani používať Softvér bez platnej licencie na základe japonského práva, obmedzení a právnych predpisov, alebo na základe zákonov v pôsobnosti právneho systému, v ktorom ste Softvér získali.

8. Rozhodujúci právny systém a všeobecné ustanovenia. Táto zmluva sa riadi a interpretuje na základe zákonov Japonska bez ohľadu na pravidlá kolízie zákonov. Táto zmluva je celou zmluvou medzi zmluvnými stranami vo vzťahu k Softvéru a nahrádza akúkoľvek nákupnú objednávku, oznámenie, reklamu alebo vyhlásenie týkajúce sa Softvéru. Táto zmluva je záväzná a účinná pre jej strany a ich nástupcov, nadobúdateľov a právnych zástupcov. Ak sa zistí, že akékoľvek ustanovenie tejto zmluvy je neplatné alebo nevykonateľné, neovplyvní to platnosť zvyšku zmluvy, ktorá zostane platná a vykonateľná podľa jej podmienok. Túto zmluvu môže upraviť len autorizovaný predstaviteľ spoločnosti EPSON písomnou formou.

9. Koncoví používatelia vo vzťahu k vláde USA. Ak ste Softvér získali v mene organizačnej jednotky alebo agentúry vlády USA, platia nasledujúce ustanovenia. Vláda súhlasí, že: i) ak je Softvér dodaný na ministerstvo obrany, Softvér je označený ako „Komerčný počítačový softvér“ a vláda získava len „obmedzené práva“ na softvér a dokumentáciu k nemu tak, ako je tento pojem definovaný v paragrafe 252.227-7013(c)(1) dodatku DFARS a ii) ak je Softvér dodaný inej organizačnej jednotke alebo agentúre vlády USA ako ministerstvu obrany, práva vlády na Softvér a dokumentáciu k nemu sú určené paragrafom 52.227-19(c)(2) smernice FAR alebo v prípade NASA paragrafom 18-52.227-86(d) dodatku NASA k smernici FAR.

10. Pripojenie na Internet. Softvér môže mať schopnosť pripojiť sa na Internet a prenášať údaje a/alebo informácie z alebo do počítača, ktoré sa týkajú hardvéru od spoločnosti EPSON a/alebo používaného softvéru (produkty od spoločnosti EPSON), vrátane, nie však výlučne, informácií o modeli produktov od spoločnosti EPSON, krajiny/regiónu, kde žijete, stavu produktov od spoločnosti EPSON a pod. Spoločnosť EPSON môže pozmeniť takéto údaje a/alebo informácie bez vášho predchádzajúceho súhlasu. Spoločnosť EPSON bez vášho povolenia nezbiera žiadne údaje, ktoré by mohli identifikovať vašu totožnosť. Spoločnosť EPSON však môže použiť informácie, ktoré neidentifikujú vašu totožnosť, na štatistické účely, na zlepšenie úrovne služieb poskytovaných používateľom. Ak súhlasíte s inštaláciou Softvéru, všetky internetové prenosy budú v súlade s práve aktuálnymi zásadami používania osobných údajov spoločnosti EPSON, ktoré sa nachádzajú na webovej lokalite spoločnosti EPSON.

11. Aktualizácia verzie softvéru. Softvér môže mať schopnosť pripojiť sa cez Internet na server spoločnosti EPSON alebo niektorej tretej strany poverenej spoločnosťou EPSON kvôli aktualizácii verzie softvéru (i) automaticky alebo (ii) po vyžiadaní vášho súhlasu. Takýto aktualizovaný softvér bude považovaný za Softvér a bude sa naňho vzťahovať táto zmluva.


EPSON EULA SK 10/30/2009
