SEIKO EPSON CORPORATION
सॉफ़्टवेयर लाइसेंस अनुबंध

महत्वपूर्ण! इस सॉफ़्टवेयर लाइसेंस अनुबंध को सावधानीपूर्वक पढ़ें। कंप्यूटर सॉफ़्टवेयर उत्पाद, फ़ॉन्टवेयर, टाइपफ़ेसेज़ और/या कोई संलग्न व्याख्यात्मक लिखित सामग्रियाँ ("सॉफ़्टवेयर") सहित डेटा की स्थापना और इसका उपयोग लाइसेंसधारी ("आप") के द्वारा केवल इस अनुबंध में निर्धारित SEIKO EPSON CORPORATION ("EPSON") के नियमों और शर्तों पर आपकी सहमति के आधार पर ही किया जाना चाहिए। इस सॉफ़्टवेयर की स्थापना या उपयोग करके, आप इस अनुबंध में निर्धारित सभी नियमों और शर्तों पर अपनी सहमति प्रकट कर रहे हैं। आपको इस सॉफ़्टवेयर के उपयोग से पूर्व इस अनुबंध को सावधानीपूर्वक पढ़ लेना चाहिए। यदि आप इस अनुबंध के नियमों और शर्तों से सहमत नहीं हैं, तो आपको इस सॉफ़्टवेयर की स्थापना या प्रयोग करने की अनुमति नहीं है।

1. लाइसेंस। EPSON, और इसके आपूर्तिकर्ता आपको व्यक्तिगत, गैर-विशिष्ट, रॉयल्टी मुक्त, नॉन लाइसेंसेबल सीमित लाइसेंस की मंजूरी देते हैं, ताकि आप सीधे या नेटवर्क के माध्यम से किसी एक कंप्यूटर या कंप्यूटरों पर सॉफ़्टवेयर की स्थापना और उपयोग कर सकें। आप किसी नेटवर्क से जुड़े कंप्यूटरों के अन्य उपयोगकर्ताओं को इस सॉफ़्टवेयर का उपयोग करने की अनुमति दे सकते हैं, बशर्ते कि आप (क) सुनिश्चित करते हैं कि ऐसे सभी उपयोगकर्ता सहमत हो और इस अनुबंध के नियमों एवं शर्तों से बाध्य हों, (ख) सुनिश्चित करते हैं कि ऐसे सभी उपयोगकर्ता केवल कंप्यूटर के संयोजन और नेटवर्क के संबंध में सॉफ़्टवेयर का उपयोग करते हैं जो इसके भाग का निर्माण करते हैं, और (ग) ऐसे उपयोगकर्ताओं द्वारा इस अनुबंध के नियमों और शर्तों का पालन और निष्पादन में विफल होने के परिणामस्वरूप EPSON या इसके आपूर्तिकर्ताओं को होने वाली सभी क्षति, हानि, लागत खर्चों और देयताओं के विरूद्ध EPSON और इसके आपूर्तिकर्ताओं को पूर्ण रूप से क्षतिपूर्ति करेंगे। आप बैकअप और अभीलेखीय प्रयोजनों के लिए आवश्यकता पड़ने पर इस सॉफ़्टवेयर की प्रतिलिपि भी बना सकते हैं, बशर्ते कि बैकअप प्रतिलिपि पर पूर्ण रूप से कॉपीराइट सूचना की प्रतिलिपि प्रस्तुत की गई हो। शब्द "सॉफ़्टवेयर" में सॉफ़्टवेयर घटक, मीडिया, आपके द्वारा बनाई गई सभी प्रतिलिपियाँ और कोई अपग्रेड, संशोधित संस्करण, अद्यतन, परिवर्धन और EPSON या इसके आपूर्तिकर्ताओं द्वारा आपको दिए गए सॉफ़्टवेयर लाइसेंस की प्रतिलिपियाँ सम्मिलित होंगी। EPSON और इसके आपूर्तिकर्ता इसमें स्वीकृत नहीं किए गए सभी अधिकारों को सुरक्षित रखते हैं।

2.अन्य अधिकार और सीमाएँ। आप इस सॉफ़्टवेयर को संशोधित करने, अनुकूल बनाने या अनुवाद करने के लिए सहमत नहीं हैं। आप रिवर्स इंजीनियर, डिकंपाइल, डिस-असेंबल या सॉफ़्टवेयर के स्रोत कोड का पता लगाने का प्रयास न करने के लिए भी सहमत हैं। आप इस सॉफ़्टवेयर का साझा नहीं कर सकते हैं, किराया, ठेका, उधार पर नहीं दे सकते हैं। हालांकि, आप इस सॉफ़्टवेयर के उपयोग के सभी अधिकारों को किसी दूसरे व्यक्ति या कानूनी निकाय को स्थानांतरित कर सकते हैं, बशर्ते कि आप ऐसे व्यक्ति या संस्था को सभी प्रतिलिपियाँ, अद्यतन और पूर्व संस्करण सहित सॉफ्टवेयर अनुबंध स्थानांतरित करते हैं और अपने पास कंप्यूटर पर संग्रहित प्रतिलिपियाँ सहित कोई भी प्रतिलिपि अपने पास नहीं रखते हैं। हालांकि कुछ राज्य या न्यायालय इस सॉफ़्वेयर के स्थानांतरण पर प्रतिबंध या सीमा की अनुमति नहीं देते हैं, इसलिए हो सकता है कि उपरोक्त सीमाएं आप पर लागू न हों।

3.स्वामित्व। सॉफ़्टवेयर में निहित नाम, स्वामित्व अधिकार, और बौद्धिक संपत्ति का अधिकार तथा उससे संबंधित कोई भी प्रतिलिपियाँ EPSON या इसके आपूर्तिकर्ताओं के पास रहेंगी। इस सॉफ़्टवेयर के किसी भी नाम या स्वामित्व के स्थानांतरण की अनुमति नहीं होगी और यह लाइसेंस इस सॉफ़्टवेयर के किसी भी अधिकारों की बिक्री के रूप में नहीं समझा जाएगा। इस सॉफ़्टवेयर की सुरक्षा जापानी कॉपीराइट कानून और अंतर्राष्ट्रीय कॉपीराइट समझौते के साथ-साथ अन्य बौद्धिक कानूनों और समझौतों द्वारा की जाती है। इस अनुबंध में उल्लेखित बातों के अलावा, आप सॉफ़्टवेयर की प्रतिलिपि नहीं बना सकते हैं। आप सॉफ़्टवेयर के किसी भी प्रतिलिपियों पर कोई भी कॉपीराइट और अन्य मालिकाना सूचना नहीं हटाने या बदलने के लिए भी सहमत हैं।

4. बचाव और सुरक्षा। आप इस सॉफ़्टवेयर की सुरक्षा करने का सर्वश्रेष्ठ प्रयास करने और सभी यथोचित चरणों का उपयोग करने के लिए सहमत हैं ताकि यह सुनिश्चित किया जा सके कि कोई भी अनाधिकृत व्यक्ति इसका उपयोग न कर सके और इस सॉफ़्टवेयर की अनाधिकृत प्रतिलिपि, प्रकाशन, प्रकटन या वितरण नहीं किया जा सके। आप स्वीकार करते हैं कि इस सॉफ़्टवेयर में बहुमूल्य, गोपनीय जानकारी और व्यपारिक रहस्य हैं, जिसका अनाधिकृत उपयोग करने और प्रतिलिपि बनाने से EPSON और इसके आपूर्तिकर्ताओं को हानि हो सकती है, और आपके पास इस प्रकार की बहुमूल्य जानकारी एवं व्यापारिक रहस्यों से संबंधित गोपनीयता दायित्व है।

5. सीमित वारंटी। यदि आपने EPSON या डीलर से मीडिया द्वारा सॉफ़्टवेयर प्राप्त किया है तो इस स्थिति में, EPSON इस बात की वारंटी देता है कि जिस मीडिया पर सॉफ़्टवेयर रिकॉर्ड किया गया है, वह आपके वितरण की तिथि से 90 दिनों तक की अवधि के लिए सामान्य उपयोग में कारीगरी और सामग्रियाँ त्रुटि रहित होंगी। यदि मीडिया EPSON या डीलर को वापस किया जाता है जिससे मीडिया आपके वितरण की तिथि के 90 दिनों के भीतर प्राप्त किया गया था, और यदि EPSON को यह लगता है कि मीडिया दोषपूर्ण है और प्रदत्त मीडिया का दुरूपयोग या किसी दोषपूर्ण उपकरण में उपयोग नहीं किया गया था, तो आपके द्वारा EPSON को यह सॉफ़्टवेयर लौटाए जाने पर EPSON इसमें निहित किसी भी भाग की सभी प्रतिलिपियों सहित मीडिया को बदल देगा। किसी विशेष उद्देश्य के लिए विक्रय और उपयुक्तता की लागू वारंटी सहित मीडिया पर लागू सभी वारंटी उपरोक्त निर्धारित वारंटी की अवधि तक ही सीमित है।

आप स्वीकार करते हैं और इस बात से सहमत हैं कि इस सॉफ़्टवेयर का उपयोग पूर्णतया आपके जोखिम पर है। यह सॉफ़्टवेयर "जैसा है" और बिना किसी प्रकार की वारंटी के प्रदान किया जाता है। EPSON और इसके आपूर्तिकर्ता निष्पादन या इस सॉफ़्टवेयर के उपयोग से प्राप्त होने वाले परिणामों की वारंटी नहीं देता और नहीं दे सकता है। उपरोक्त कथन EPSON और इसके आपूर्तिकर्ताओं के वारंटी के उल्लंघन का एक मात्र और विशेष उपाय है। उपरोक्त सीमित वारंटी को छोड़कर, EPSON और इसके आपूर्तिकर्ता किसी विशेष उद्देश्य के लिए विक्रय या उपयुक्तता के गैर-उल्लंघन से संबंधित किसी भी प्रकार की वारंटी, प्रकटन या अंतर्निहित नहीं है। कुछ राज्य या न्यायालय लागू वारंटी या लागू वारंटी कितने दिनों तक दी जा सकती है के निवारण की अनुमति नहीं देते हैं, इसलिए हो सकता है कि उपरोक्त सीमाएं आप पर लागू न हों। यह वारंटी आपको विशिष्ट कानूनी अधिकार देता है। आपके पास अन्य अधिकार हो सकते हैं जो प्रत्येक राज्य या न्यायालय के अनुसार बदलते हैं।

किसी प्रत्यक्ष, परिणामी, लाभ या हानि सहित आकस्मिक या विशेष क्षति, चाहे EPSON, इसके आपूर्तिकर्ता या कोई अन्य प्रतिनिधि ने इस प्रकार के क्षति की संभावना का सुझाव क्यों न दिया हो, या किसी तृतीय पक्ष द्वारा किसी दावे के लिए किसी भी स्थिति में EPSON या इसके आपूर्तिकर्ता आपके लिए उत्तरदायी नहीं होंगे, चाहे वह अनुबंध, अपकृत्य (असावधानी सहित), सख्त देयता, उल्लंघन या वारंटी, मिथ्या प्रस्तुति या किसी अन्य रूप से उत्पन्न हो। हालांकि कुछ राज्य या न्यायालय आकस्मिक, परिणामी या विशेष क्षति के प्रतिबंध या सीमा की अनुमति नहीं देते हैं, इसलिए हो सकता है कि उपरोक्त सीमाएँ आप पर लागू न हों।

6. समापन। EPSON के किसी अन्य अधिकारों के पूर्वाग्रह के बिना, यह अनुबंध आपके द्वारा इसके शर्तों के अनुपालन में विफल होने पर स्वतः समाप्त हो जाएगा। आप इस अनुबंध को किसी भी समय इस सॉफ़्टवेयर की स्थापना रद्द करके और इसमें संलग्न सभी प्रतियों को नष्ट करके समाप्त कर सकते हैं।

7. निर्यात प्रतिबंध। आप इस सॉफ़्टवेयर और कोई डेटा या जानकारी, जिसे आपने EPSON से प्राप्त किया है, को स्थानांतरित, निर्यात या पुनर्निर्यात नहीं करने या जापानी कानून, प्रतिबंध और विनियम, या क्षेत्राधिकार के कानूनों जिसमें सॉफ़्टवेयर प्राप्त किया गया है, के अंतर्गत उचित लाइसेंस के बिना इस सॉफ़्टवेयर का प्रयोग नहीं करने के लिए सहमत हैं।

8. शासी कानून और सामान्य प्रावधान। इस अनुबंध का संचालन बिना किसी कानूनी नियमों के विवाद के जापान के कानून के अंतर्गत किया जाएगा। यह अनुबंध पूर्णतया सॉफ़्टवेयर से संबंधित पक्षों के बीच का है तथा सॉफ़्टवेयर से संबंधित किसी भी खरीद के आदेश, संचार, विज्ञापन, और प्रतिनिधित्व का खंडन करता है। यह अनुबंध संबंधित पक्षों और उनके संबधित उत्तराधिकारियों, वारिस और कानूनी प्रतिनिधियों के लाभ हेतु उपयोग में लाने के लिए बाध्यकारी होगा। यदि इसमें निहित कोई भी प्रावधान निष्प्रभाव या अप्रवर्तनीय पाया जाता है, तो यह अनुबंध के संतुलन की वैधता को प्रभावित नहीं करेगा, जो इसके शर्तों के अनुसार मान्य और प्रवर्तनीय रहेगा। यह अनुबंध केवल लिखित रूप से ही संशोधित किया जा सकता है जो कि EPSON के अधिकृत पदाधिकारी द्वारा हस्ताक्षरित हो।

9. अमेरिकी सरकार अंतिम उपयोगकर्ता। यदि आप यह सॉफ़्टवेयर अमेरिकी सरकार के किसी इकाई या एजेंसी से प्राप्त करते हैं, तो निम्नलिखित प्रावधान लागू होंगे। सरकार निम्न से सहमत है: (i) यदि यह सॉफ़्टवेयर रक्षा विभाग (DoD) को भेजा जाता है, तो सॉफ़्टवेयर का वर्गीकरण "वाणिज्यिक कंप्यूटर सॉफ़्टवेयर" के रूप में किया जाता है और सरकार को सॉफ़्टवेयर और इसके दस्तावेज़ीकरण में केवल "प्रतिबंधित अधिकार" प्राप्त हो रहा है, जैसा कि DFARS के अनुच्छेद 252.227-7013(c)(1) में उल्लेख किया गया है; और (ii) यदि सॉफ़्टवेयर DoD के अलावा अमेरिकी सरकार के किसी इकाई या एजेंसी को भेजा जाता है, तो सॉफ़्टवेयर और इसके दस्तावेज़ीकरण में सरकार के अधिकारों का उल्लेख FAR के अनुच्छेद 52.227-19(c)(2) में या NASA की स्थिति में FAR के पूरक NASA के अनुच्छेद 18-52.227-86(d) में किया जाएगा।


10. इंटरनेट कनेक्शन। सॉफ़्टवेयर में इंटरनेट द्वारा आपके कंप्यूटर से EPSON हार्डवेयर से संबंधित और/या आपके द्वारा उपयोग होने वाले सॉफ्टवेयर से डेटा और/या जानकारी भेजने हेतु इंटरनेट से जुड़ने की सामर्थ्यता हो सकती है ("EPSON उत्पाद") EPSON उत्पाद मॉडल जानकारी, देश/क्षेत्र जहाँ आप रहते हैं, EPSON उत्पाद संबधित शर्तें इत्यादि, सहित लेकिन इतने तक सीमित नहीं है। EPSON इस तरह की सामग्रियों के डेटा और/या जानकारी में बदलाव आपकी पूर्व स्वीकृति के बिना कर सकता है। EPSON आपकी अनुमति के बिना कोई भी व्यक्तिगत पहचानयोग्य जानकारी संग्रहित नहीं करता है। हालांकि, EPSON हमारे उपयोगकर्ताओं को प्रदान किए जाने वाले सेवा के स्तर में सुधार करने हेतु सांख्यिकीय उद्देश्यों के लिए गैर व्यक्तिगत पहचानयोग्य जानकारी का उपयोग कर सकता है। यदि आप सॉफ़्टवेयर स्थापित करने के लिए सहमत होते हैं, तो इंटरनेट पर या से कोई भी प्रसारण EPSON इंटरनेट साइट पर उपलब्ध EPSON की मौजूदा गोपनीयता नीति के अनुसार होगा।

11.सॉफ़्टवेयर संस्करण अद्यतन करना। सॉफ़्टवेयर संस्करण को (i)स्वचालित रूप से या (ii)आपकी अग्रिम सहमति से सॉफ़्टवेयर संस्करण अद्यतन करने के लिए EPSON या EPSON द्वारा सौंपे गए किसी तृतीय पक्ष के सर्वर पर इंटरनेट से जुड़ने की सामर्थ्यता हो सकती है। ऐसे अद्यतित सॉफ़्टवेयर को सॉफ़्टवेयर माना जाएगा और इसका संचालन इस अनुबंध द्वारा किया जाएगा।



EPSON EULA HI 10/30/2009 

